Νέα Κρήνη

Η Νέα Κρήνη είναι συνοικία του Δήμου Καλαμαριάς στην νοτιοανατολική Θεσσαλονίκη. Βρίσκεται στο παραλιακό μέτωπο και συνορεύει με το Καραμπουρνάκι, τον Φοίνικα και τη Μίκρα. Αποτελεί μία από τις ιστορικές μικρασιατικές συνοικίες της Θεσσαλονίκης.
 Ιστορία 
Η περιοχή ονομάστηκε Νέα Κρήνη από την ομώνυμη πόλη της Ιωνίας της Μικράς Ασίας, την Κρήνη, από την οποία προέρχονταν πρόσφυγες που εγκαταστάθηκαν στην Καλαμαριά μετά τη Μικρασιατική Καταστροφή. Οι πρώτοι κάτοικοι εγκαταστάθηκαν σε πρόχειρες κατασκευές, ενώ αργότερα ανεγέρθηκαν προσφυγικές κατοικίες μέσω κρατικών προγραμμάτων και της Κοινωνίας των Εθνών και της ΕΑΠ.
Η περιοχή εντάχθηκε στο σχέδιο πόλης το 1985ΦΕΚ Δ’ 289/1985 – Έγκριση ρυμοτομικού σχεδίου περιοχής "Νέα Κρήνη" του Δήμου Καλαμαριάς, ενώ ακολούθησαν τροποποιήσεις με τα ΦΕΚ 308Δ/1993 και 41Δ/1999. Η πολεοδόμηση της περιοχής συνοδεύτηκε από δημιουργία κοινόχρηστων χώρων και ζωνών πρασίνου.

Ο Πολιτιστικός Σύλλογος Νέας Κρήνης δραστηριοποιείται από το 1985 και διατηρεί χορευτικά, μουσικά και θεατρικά τμήματα. Από το 1955 λειτουργεί και ο Ναυτικός Όμιλος. Το 2022 ανεγέρθηκε στη περιοχή το Μνημείο Μικρασιατών.

 Συγκοινωνία 
Η περιοχή εξυπηρετείται από τις ακόλουθες λεωφορειακές γραμμές ΟΑΣΘ:
+#ΑφετηρίαΤερματισμός05Νέα ΚρήνηΒενιζέλου06ΚαλαμαριάΒενιζέλου07Άγιος ΙωάννηςΣιντριβάνι
Παράλληλα προβλέπεται σύνδεση με το Μετρό Θεσσαλονίκης από τον Φεβρουάριο του 2026 με τον ομώνυμο σταθμό.

 Παραπομπές 

 Δείτε επίσης 
 Καλαμαριά
 Φοίνικας Θεσσαλονίκης

Κατηγορία:Δήμος Καλαμαριάς
Κατηγορία:Συνοικίες και περιοχές Θεσσαλονίκης